KS Daily View 9 ธ.ค. 2022
9 ธันวาคม 2565

KS Daily View 09.12.2022 > คาด SET Rebound ตามต่างประเทศ แนะสะสมหุ้นกลุ่ม Defensive/ Domestic กรอบ SET  1620-1630 จุด หุ้นแนะนำวันนี้  ITC
ประเด็นที่เกิดขึ้นเมื่อวาน :
ตลาดหุ้นโลกฟื้นตัวหลังจากปรับฐานลงมาตั้งแต่ต้นสัปดาห์  โดยตลาดหุ้นสหรัฐฟื้น อิง ดัชนี Dow Jones 0.55%DoD, S&P500 0.75%, NASDAQ 1.13% โดย Sector ในดัชนี S&P500 ที่ปรับลงมีเพียง คือ กลุ่ม Communication Services  -0.5% ถัดมาคือกลุ่ม Energy -0.46%, ส่วนกลุ่มที่บวกหลักๆคือ IT +1.6% Consumer Discretionary +1.05%,  Health Care +0.89%
ในประเทศ : SET Index เมื่อวานปิด 1620.4 จุด(-0.11%DoD) หุ้นที่ปรับขึ้นหลักๆนำโดย SIRI +3.5%, BEM+1.59% ฯลฯ หุ้นที่ปรับ PTTEP -1.99%, PTT-1.5%  ส่วนปัจจัยอื่นๆ คือภาคการบริโภคของไทยยังแข็งแกร่ง สะท้อนจากเมื่อวาน ม.หอการค้าไทย รายงาน ดัชนีความเชื่อมั่นผู้บริโภคไทย (CCI)เดือน พ.ย. 2565 อยู่ที่ 47.9 ปรับตัวเพิ่มขึ้นต่อเนื่องเป็นเดือนที่ 6 และอยู่ในระดับสูงสุดในรอบ 20 เดือนมองบวกต่อกลุ่มค้าปลีก  CPALL, CRC
ประเด็นสำคัญที่ต้องติดตาม : วันนี้ Key สำคัญยังคงต้องติดตาม
1.) ดัชนีราคาผู้ผลิตของสหรัฐฯ เดือน พ.ย. คาด +0.2% MoM และ +7.2% YoY
2.) ตัวเลข Michigan Consumer Sentiment สหรัฐฯเดือน ธ.ค. คาด 57 จุด ทรงตัว MoM
3.) ตัวเลขคาดการณ์เงินเฟ้อเฉลี่ย 5 ปีโดย U Michigan คาด 2.9% (vs. 3.0% เดือนก่อน KS ประเมินว่ามีโอกาสที่จะเห็นการอ่อนตัวลง คล้ายกับรายงานเงินเฟ้อสหรัฐ เดือนล่าสุดที่ผ่านจุด Peak โดยเชื่อว่ามุมมองเรื่องดอกเบี้ยของ Fed  ในการประชุม Fed กลางสัปาดาห์หน้าจะไม่เปลี่ยนแปลงไปจากเดิม คือ ปัจจุบันตลาดคาดรอบนี้ Fed จะขึ้น 50 bps ส่วนโอกาสการขึ้น 75 bpsคาดโอกาสไม่สูง
โดยรวมปัจจัยต่างประเทศไม่มีอะไรใหม่ ส่วนในประเทศยังเห็นสัญญาณบวกต่อเศรษฐกิจไทยยังคงมุมมองบวกต่อตลาดหุ้นไทย เรามองหากดัชนีที่ย่อลงมาบริเวณ 1605 จุด มองเป็นจังหวะทยอยสะสม โดยแนวต้านสำคัญของ SET Index ในช่วงที่เหลือของปีประเมิน 1666 จุด และ 1700 จุดในกรณีดีสุด
Theme หุ้นแนะนำลงทุน : 
ระยะสั้น : แนะนำเก็งกำไร ในหุ้น
1.)กลุ่มส่งออกอาหารสัตว์  คาดวันนี้จะเห็นกระแสเก็งกำไร AAI และ ITC โดยเฉพาะ ITC  เราเริ่มต้นบทวิเคราะห์ ราคาเป้าหมายสิ้นปี 2566 ด้วยวิธี DCF ที่ 40.80 บาท  หนึ่งในผู้ผลิตอาหารสัตว์รายใหญ่ที่สุดของโลกด้วยคำแนะนำ “ซื้อ”
2.) กลุ่มที่ลิ้งกับจีน อาทิ PSL, EKH, SCGP  AOT, AAVจากกระแสจีนเดินหน้าเปิดประเทศ ล่าสุด รัฐบาลฮ่องกงประกาศปรับลดระยะเวลาการกักตัวผู้ป่วยโควิด-19 และผู้สัมผัสใกล้ชิด จาก 7 วัน เป็น 5 วัน และเซี่ยงไฮ้ประกาศว่า ยกเลิกกฎเกณฑ์ที่กำหนดให้ประชาชนต้องแสดงผลตรวจโควิดเป็นลบก่อนเข้าร้านอาหาร
3.) กลุ่ม Anti Commodity ตามทิศทางราคาน้ำมันดิบ Brent  ยังปรับลงทำ New low ในรอบ 1 ปี ล่าสุด  -1.32%DoD ปิดที่ 76.15 เหรียญ/บาร์เรล  บวกต่อกลุ่ม Retail oil อาทิ PTG, OR  ส่วนกลุ่มหุ้นที่แนะนำชะลอลงทุนระยะสั้น หลักๆคือ กลุ่มพลังงานและโรงกลั่น
ระยะกลางเรายังแนะนำสะสมและ Run profit  คือ
1.) กลุ่ม Growth stock แนะนำ JMT, KLINIQ
2.) หุ้น Defensive พื้นฐานดี, Downside จำกัด แนะนำ BEM, BAM
3.) กลุ่มนิคมได้ประโยชน์จากการย้ายฐานการผลิต AMATA
4.) กลุ่มโรงแรม SHR, MINT
ระยะยาว : เรามีมุมมองบวกต่อ 4 กลุ่มที่คาดจะเห็นการเติบโตในปี 2023 คือ
1.) เสริมความ อาทิ KLINIQ
2.) กลุ่มอาหารสัตว์ อาทิ AAI, ITC
3.) กลุ่ม Tech Consult อาทิ BE8, BBIK
4.) โรงไฟฟ้า
5.) หุ้นปันผลสูง
เราแนะนำให้ทยอยสะสมในเดือน ธ.ค. และขายในช่วงปลาย 1Q23  โดยจากสถิติ SETHD Index ให้ผลตอบแทนเฉลี่ยที่ 7.0% เทียบกับ SET Index ที่ 4.25% ในไตรมาส 1 ในช่วง 7 ปีที่ผ่านมา   เราแนะนำหุ้นที่จ่ายเงินปันผลมากกว่า 4% และหุ้นที่มีupside มากกว่า 10% ต่อราคาเป้าหมายของเรา หุ้นปันผลเด่นเราแนะนำ  AP, KTB, QH, ORI, THANI, KKP, LH, BBL, EGCO, RATCH.
ประเมินตลาดหุ้นไทยวันนี้คาดกรอบ 1620-1630 จุด
Top pick :  ITC(ราคาพื้นฐาน 40.8 บาท)  KS เริ่มต้นออกบทวิเคราะห์ ITC หนึ่งในผู้ผลิตอาหารสัตว์รายใหญ่ที่สุดของโลกด้วยคำแนะนำ “ซื้อ” เพราะกำลังเข้าสู่เฟสเติบโตจากการขยายกำลังการผลิต ปัจจัยหนุนกำไรปี 65-67 คาดมาจาก
1) การขยายกำลังการผลิต
2) อุตสาหกรรมอาหารสัตว์เลี้ยงที่โตขึ้น
3) ตำแหน่งผู้นำในตลาด
4) สถานะการเงินที่แข็งแกร่ง โดยเราคาดกำไรปกติเติบโตขึ้นด้วย CAGR ช่วง 3 ปี (ปี 2564-67) ที่ 34%  แนวโน้มกำไรสุทธิไตรมาส 4/2565 เราจะเติบโตขึ้น YoY
รายงานตัวเลขเศรษฐกิจ
วันศุกร์ ติดตาม ตัวเลขเงินเฟ้อของจีนเดือน พ.ย. คาด +0.2% MoM และ +2.1% YoY ดัชนีราคาผู้ผลิตของจีนเดือน พ.ย. คาด -1.6% YoY ดัชนีราคาผู้ผลิตของสหรัฐฯ เดือน พ.ย. คาด +0.2% MoM และ +7.2% YoY ตัวเลข Michigan Consumer Sentiment สหรัฐฯเดือน ธ.ค. คาด 57 จุด ทรงตัว MoM และตัวเลขคาดการณ์เงินเฟอเฉลี่ย 5 ปีโดย U Michigan คาด 2.9% (vs. 3.0% เดือนก่อน)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY